केसर
केसर (saffron) एक सुगंध देनेवाला पौधा है। इसके पुष्प की वर्तिकाग्र (stigma) को केसर, कुंकुम, जाफरान अथवा सैफ्रन (saffron) कहते हैं। यह इरिडेसी (Iridaceae) कुल की क्रोकस सैटाइवस (Crocus sativus) नामक क्षुद्र वनस्पति है जिसका मूल स्थान दक्षिण यूरोप है, यद्यपि इसकी खेती स्पेन, इटली, ग्रीस, तुर्किस्तान, ईरान, चीन तथा भारत में होती है। भारत में यह केवल जम्मू (किस्तवार) तथा कश्मीर (पामपुर) के सीमित क्षेत्रों में पैदा होती हैं। प्याज तुल्य इसकी गुटिकाएँ (bulb) प्रति वर्ष अगस्त-सितंबर में रोपी जाती हैं और अक्टूबर-दिसंबर तक इसके पत्र तथा पुष्प साथ निकलते हैं।
बकुल
बकुल (वानस्पतिक नाम :"Mimusops elengi ") एक मध्यम आकार का सदाबहार पेड़ है जो दक्षिण एशिया, दक्षैण-पूर्व एशिया, और उत्तरी आस्ट्रेलिया में पाया जाता है। हिन्दी में इसे बकल, मौलसरी, मौलसिरी, मुकुर, सिंघ केसर, सिंह केसर, वकुल आदि नामों से भी जाना जाता है। इसकी लकड़ी बहुत मूल्यवान होती है। इसका फल खाया जाता है, और पारम्परिक औषधियों में इसका प्रयोग किया जाता है। नौलसिरी दांत और पेट संबंधी समस्याओं के लिए लाभप्रद माना जाता है।